Fatima Ezzehra (Ćatić)
<s><poem>
Najbolja kćerka izmeđ' sviju kćera,
Mirisni cv'jet s pejgamberove grane
Bijaše čista bez ikakve mane
K'o njena srca postojana vjera.</s>

<s>Između žena najvjernija žena,
Ponosna, čedna, k'o paoma mila -
Božanskom lavu je žarka ljubav njena
U boju zvijezda predvodnica bila.</s>

<s>I među majkam' nikad majke take
Nježne i dobre!...</s><s>Kerbelske sokake
Svaku noć - vele - sad oblazi ona;</s>

<s>I kad kod groba Svete žrtve stane,
Nijemo plačuć, po humku mu pane,
A s njom plače c'jela vasiona.</poem></s>

<s>Musa Ćazim Ćatić</s>

